Sin igujilen d akniwen deg uḍellaε, truḥ ɣer tmeṭṭut n εemmi-s, yemma-s n tirrewt. Armi tewweḍ, ar tessidir i wallenis akken ur tt-tεeqqel ara. Tenna-as: «A yemma, aqli zliɣ aḥuli-nni, wwiɣ-awen aksum, ad teččem » Qqimen ar tetten aksum. Aqcic-nni yufa tiṭ-nni taderɣalt n weltma-s Σmimi. Yennaas: « A yemma, d tiṭ n nanna aεmimi ayagi! » Tenna-as yemma-as: « Nanna-k Σmimi tečča ; tellexlex » Yenna-as: « Ih, wellah ar d tiṭ n nanna Σmimi tagi ! » Tenna-as: « Ečč kan aksum, ečč tessusmeḍ » Tenna-as temɣart i tgujilt: « A yelli, yak tura ur kem-ixuṣ wara ? » Tenna-as tgujilt: «Lḥemdu lleh, ur yelli wa ixuṣṣen » Tenna-as temɣart: « Ihi! a yelli, yak nettat nḍegger-itt i lbir ? » Tenna-as tgujilt: « Ih, nettat teɣli i lbir. Aḥuli-ines, zliɣ-t, uggadeɣ d win i d gma-s » Ččan aksum n Σmimi. Qqimen. Armi d azekka yin, tekker teqcict, truḥ s axxam-is.